คณะศึกษาศาสตร์ มหาวิทยาลัยศรีนครินทรวิโรฒ

คณะศึกษาศาสตร์ มหาวิทยาลัยศรีนครินทรวิโรฒ ถือว่าเป็นคณะที่เก่าแก่ที่สุดของมหาวิทยาลัย ถือกำเนิดมาจาก โรงเรียนฝึกหัดครูชั้นสูง ถนนประสานมิตร และ คณะวิชาการศึกษา วิทยาลัยวิชาการศึกษา

**ประวัติ**
อาคารเรียนคณะศึกษาศาสตร์ มหาวิทยาลัยศรีนครินทรวิโรฒ
คณะศึกษาศาสตร์ถือกำเนิดจากวิทยาลัยวิชาการศึกษา มีประวัติความเป็นมายาวนานกว่า 70 ปี โดยเริ่มต้นจาก โรงเรียนฝึกหัดครูชั้นสูง ถนนประสานมิตร ซึ่งกระทรวงศึกษาธิการตั้งขึ้น ณ ถนนประสานมิตร (ซอยสุขุมวิท 23 ปัจจุบัน) เมื่อวันที่ 28 เมษายน พ.ศ. 2492 มีหลวงสวัสดิสารศาสตรพุทธิ (สวัสดิ์ สุมิตร) เป็นอาจารย์ใหญ่ เปิดรับนักเรียนที่จบชั้นมัธยมศึกษาปีที่ 6 เข้าศึกษาตามหลักสูตร 3 ปี เมื่อสำเร็จแล้วจะได้รับวุฒิ ป.ป. (ประกาศนียบัตรครูประถม) และหากเรียนต่ออีก 2 ปี เมื่อสำเร็จแล้ว จะได้รับวุฒิ ป.ม. (ประกาศนียบัตรครูมัธยม) ซึ่งเป็นคุณวุฒิสูงสุดสำหรับการประกอบวิชาชีพครูในขณะนั้น จึงทำให้ผู้รับการศึกษาที่ต้องการความก้าวหน้าในชีวิตต้องขวนขวายไปเรียนวิชาอื่นเพื่อให้ได้ปริญญาบัตร
ศาสตราจารย์ ดร.สาโรช บัวศรี ได้เสนอให้กระทรวงศึกษาธิการก่อตั้งวิทยาลัยวิชาการศึกษาขึ้นเพื่อให้เปิดสอน ถึงระดับปริญญา โรงเรียนฝึกหัดครูชั้นสูงจึงได้รับ การสถาปนาเป็นวิทยาลัยวิชาการศึกษา เมื่อวันที่ 18 พฤษภาคม พ.ศ. 2496 และได้ตราพระราชบัญญัติวิทยาลัยวิชาการ ศึกษาประกาศในราชกิจจานุเบกษา เมื่อวันที่ 16 กันยายน พ.ศ. 2497 โดยมีศาสตราจารย์ ดร.สาโรช บัวศรี เป็นอธิการ วิทยาลัยเป็นคนแรก ซึ่งถือเป็นจุดก่อกำเนิดคณะวิชาการศึกษา และต่อมาคือคณะศึกษาศาสตร์ในปัจจุบันวิทยาลัยวิชาการศึกษาได้ดำเนินการจัดการเรียนการสอน นิสิตเพื่อผลิตบัณฑิตที่จะไปเป็นครูและบุคลากรทางการศึกษา ตลอดจนให้บริการจัดการฝึกอบรมวิทยาการ/ การเรียนการสอนสาขาต่าง ๆ ซึ่งผู้สำเร็จการศึกษาในขณะนั้น ในปัจจุบันได้กลายมาเป็นผู้บริหาร นักวิชาการ และผู้มีส่วนเกี่ยวข้องกับการจัดการศึกษา ของประเทศเป็นจำนวนมาก ความเจริญก้าวหน้าของวิทยาลัยวิชาการศึกษามีมาโดยมิได้หยุดยั้ง สมดั่งปรัชญาที่ศาสตราจารย์ ดร.สาโรช บัวศรี ได้ตั้งไว้ว่า การศึกษาคือความเจริญงอกงามซึ่งตรงกับพุทธภาษิตว่า สิกขา วิรุฬหิ สมปตตา และตรงกับภาษาอังกฤษว่า Education is Growth วันที่ 19 มิถุนายน พ.ศ. 2517 วิทยาลัยวิชาการศึกษาได้รับการสถาปนาเป็นมหาวิทยาลัย โดยได้รับพระมหากรุณาธิคุณพระราชทานนามว่า มหาวิทยาลัยศรีนครินทรวิโรฒ ( มะ-หา วิด-ทะ-ยา-ไล-สี-นะ-คะ-ริน-วิ-โรด) ใช้อักษรย่อว่า มศว โดยมีศาสตราจารย์ ดร.สุดใจ เหล่าสุนทร อธิการวิทยาลัยวิชาการศึกษาคนสุดท้ายได้รับพระมหากรุณาธิคุณโปรดเกล้าฯ ให้ดำรงตำแหน่งอธิการบดีเป็นคนแรก เช่นเดียวกับคณะศึกษาศาสตร์ก็ถือเป็นคณะแรกของมหาวิทยาลัยศรีนครินทรวิโรฒ ที่ปวงศิษย์แห่งวิทยาลัยวิชาการศึกษาและรู้ ที่เกี่ยวข้องต่างภาคภูมิใจและตระหนักในใจว่า วิทยาลัยวิชาการศึกษาเป็นต้นกำเนิดของคณะศึกษาศาสตร์และมหาวิทยาลัยศรีนครินทรวิโรฒ ซึ่งถือเป็นสถาบันอุดมศึกษาแห่งแรกที่ยกระดับการศึกษาของครูจนถึงระดับปริญญาเอก

**หน่วยงาน == 
# สำนักงานคณบดี
# ภาควิชาหลักสูตรและการสอน
# ภาควิชาการบริหารการศึกษาและการอุดมศึกษา
# ภาควิชาการแนะแนวและจิตวิทยาการศึกษา
# ภาควิชาเทคโนโลยีการศึกษา
# ภาควิชาอุตสาหกรรมศึกษา
# ภาควิชาการวัดผลและวิจัยการศึกษา
#  ภาควิชาการศึกษา​ผู้ใหญ่​และ​การศึกษา​ตลอดชีวิต​
# ศูนย์พัฒนาการศึกษาพิเศษ
# โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายประถม)
# โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม)
# โรงเรียนสาธิตมหาวิทยาลัยศรีนครินทรวิโรฒ ปทุมวัน

**หลักสูตร**
หลักสูตรระดับปริญญาตรี (หลักสูตรปรับปรุง พ.ศ. 2567)
**การศึกษาบัณฑิต (4 ปี)    
***เอกเดี่ยว
**** 1. การศึกษาปฐมวัย
**** 2. การศึกษาตลอดชีวต
**** 3. การประถมศึกษา
**** 3. จิตวิทยาและการแนะแนว
**** 4. เทคโนโลยีการศึกษาและคอมพิวเตอร์
**** 5. อุตสาหกรรมศึกษา-ไฟฟ้า
***เอกคู่  
****1. การสอนภาษาไทยและการสอนภาษาอังกฤษ
****2. การสอนภาษาอังกฤษและการสอนสังคมศึกษา
****3. การสอนสังคมศึกษาและการสอนภาษาไทย
****4. การสอนวิทยาศาสตร์และการสอนคณิตศาสตร์
****5. การศึกษาพิเศษและการสอนคณิตศาสตร์
****6. การศึกษาพิเศษและการสอนภาษาไทย
****7. การศึกษาพิเศษและการสอนวิทยาศาสตร์
*หลักสูตรระดับปริญญาโท
**การศึกษามหาบัณฑิต สาขาวิชาการพัฒนาและการจัดการการศึกษา
**การศึกษามหาบัณฑิต สาขาวิชาจิตวิทยาการแนะแนว
**การศึกษามหาบัณฑิต สาขาวิชาการศึกษาพิเศษ
**การศึกษามหาบัณฑิต สาขาวิชาการวัด ประเมิน และวิจัยการศึกษา
**การศึกษามหาบัณฑิต สาขาวิชาวิทยาการทางการศึกษาและการจัดการเรียนรู้ 
***1) กลุ่มวิชาการศึกษาปฐมวัย
***2) กลุ่มวิชาการประถมศึกษา
***3) กลุ่มวิชาวิทยาการจัดการเรียนรู้ภาษาไทย
***4) กลุ่มวิชาวิทยาการจัดการเรียนรู้คณิตศาสตร์
***5) กลุ่มวิชาวิทยาการจัดการเรียนรู้วิทยาศาสตร์
***6) กลุ่มวิชาวิทยาการจัดการเรียนรู้สังคมศึกษา
***7) กลุ่มวิชาวิทยาการจัดการเรียนรู้ภาษาอังกฤษ
*หลักสูตรระดับปริญญาเอก
**การศึกษาดุษฎีบัณฑิต สาขาวิชาการบริหารการศึกษา
**การศึกษาดุษฎีบัณฑิต สาขาวิชาการพัฒนาและการจัดการการศึกษา
**การศึกษาดุษฎีบัณฑิต สาขาวิชาจิตวิทยาการแนะแนว
***การศึกษาดุษฎีบัณฑิต สาขาวิชาการศึกษาพิเศษ
**ปรัชญาดุษฎีบัณฑิต สาขาวิชาการวัด ประเมิน และวิจัยการศึกษา
**ปรัชญาดุษฎีบัณฑิต สาขาวิชาวิทยาการทางการศึกษาและการจัดการเรียนรู้

**อ้างอิง**
 http://edu.swu.ac.th/- http://academic.swu.ac.th/Default.aspx?tabid=9683 date=2014-07-19 
ศรีนครินทรวิโรฒ
หมวดหมู่:มหาวิทยาลัยศรีนครินทรวิโรฒ